Задачы, якія намячаюць для сябе цітоўцы, рэальныя, база для іх выканання ёсць, пра гэта гаварыў галоўны ветэрынарны ўрач раёна Мікалай Масал. Стабільнасць у працы сельгаспрадпрыемства адзначыў старшыня райкама прафсаюза работнікаў АПК Леанід Хахель. У рамках акцыі “Наш жывёлавод” ён уручыў прафсаюзную грамату загадчыцы малочнатаварнай фермы “Субачава” Святлане Кубліцкай. Такой жа ўзнагароды ўдастоена Валянціна Каласёнак, якая перадала паўнамоцтвы старшыні прафкама гаспадаркі Святлане Сачыўка. У развітальным слове Валянціна Васільеўна падкрэсліла ролю сваёй прафсаюзнай арганізацыі. Ва УП “Цітова” ўсе работнікі з’яўляюцца членамі прафсаюза, прафкам аператыўна вырашаў пытанні паляпшэння ўмоў і бяспекі працы, выканання сацыяльных гарантый і арганізацыі спартыўна-масавых мерапрыемстваў, планаў сацыяльна-эканамічнага развіцця, своечасовай выплаты заробку. Добрасумленным работнікам гарантавана падаўжаўся тэрмін дзеяння кантрактаў.